Sasao a Malayano

Ti sasao a Malayano wenno sasao a Malayo ket dagiti grupo ti asideg nga agkakabagian a pagsasao nga insasao babaen dagiti Malayo ken dagiti mainaig a tattao iti ballasiw ti Brunei, Indonesia, Malaysia, Singapur, Akin-abagatan a Tailandia ken dagiti adayo nga akin-abagatan a parte ti Filipinas. Dagitoy ket tradisionaldan a naidasig a kas Malayo, Para-Malayo, ken Aborihinal a Malayo, ngem daytoy ket mangipaltiing ti heograpia ken etnisidad imbes a ti maitutop a lingguistiko a pannakaidasig. Ti sasao a Malayano ket agsinnaranayda a maawatan kadagiti agdumaduma a gay-at, ngem ti panangisalunima a  pagbaetan ti pagsasao ken dialekto ket saan a nalawag kadagiti adu a kaso.

Ti Para-Malayo ket mangiraman ti sasao a Malayano ti Sumatra. Dagitoy ket ti: Minangkabau, Tengnga a Malayo (Bengkulu), Pekal, Musi (Palembang), Negeri Sembilan (Malaysia), ken tio Duano’.Ethnologue 16 also lists Col, Haji, Kaur, Kerinci, Kubu, Lubu'.

Ti Aborihinal a Malayo ket ti sasao a Malayano nga insasao babaen dagiti Orang Asli (Proto-Malayo) idiay Malaya. Dagitoy ket ti Jakun, Orang Kanaq, Orang Seletar, ken Temuan.

Dagiti sabali a sasao a Malayano, a saan a mairaman kadagitoy a grupo, ket mainaigda iti panagpadakkel ti dagiti Malayo iti ballasiw ti purpuro. Dagitoy ket mairaman ti Malayo ti Malaka (Malaysio ken Indones), Malayo Kedah, Kedayan/Malayo Brunei, Malayo Berau, Malayo Bangka, Malayo Jambi, Malayo Kutai, Loncong, Malayo Pattani, ken Banjares.

Adda pay dagiti nadumaduma a pagsasao a kreol a naibatay iti Malayo, a kas ti Betawi, Malayo Cocos, Malayo Manado ken Malayo ti Sabah , a mabalin nga ad-adu wenno basbassit a maisalumina manipud iti pagalagadan a (Malaka) Malayo.

 Dagiti nagibasaran 

Kategoria:Dagiti pagsasao ti Indonesia
Kategoria:Dagiti pagsasao ti Malaysia
Kategoria:Sasao a Malayiko